Iğdır (pokrajina)
Pokrajina Iğdır (tur.: Iğdır ili) je pokrajina na istoku Turske. Graniči sa Azerbejdžanom, Armenijom i Iranom a unutar Turske sa pokrajinama: Kars na sjeverozapadu i Ağrı na jugu i zapadu. Zauzima površinu od 3.588 km2 a prema podacima iz 2010. u pokrajini je živjelo 184.418 stanovnika. Formirana je 1993. godine od jugoistočnog dijela Kars pokrajine. Najviša planina u Turskoj, planina Ararat (Ağrı Dağı) nalazi se na području Iğdır pokrajine iako je veći dio pokrajine široka ravnica koja se prostire ispod planine. Klima je najtoplija u ovom dijelu Turske što pogoduje uzgoju pamuka. Rijeka Aras formira granicu prema Armeniji. Glavni grad pokrajine je Iğdır. Većinski dio stanovništva pokrajine čine Kurdi a ostatak Azeri.